Chris Fleming

Chris Fleming (s. 3. maaliskuuta 1970) on yhdysvaltalainen koripallovalmentaja ja kilpauransa päättänyt koripalloilija. Hän on voittanut urallaan muun muassa neljä Saksan mestaruutta ja neljä Saksan cup-mestaruutta. Vuonna 2011 hänet valittiin Saksan pääsarjan vuoden valmentajaksi. Fleming toimi Saksan miesten maajoukkueen päävalmentajana vuosien 2015 ja 2017 EM-kilpailuissa ja on toiminut myös NBA-joukkueiden apuvalmentajana.

 Ura 

Pelaajauransa jälkeen Fleming aloitti valmentajanuransa Saksassa, missä hän valmensi päävalmentajana QTSV:ia/Artland Dragonsia ja Brose Bambergia vuodet 2000–2014. Hän voitti Bambergissa neljä peräkkäistä Saksan mestaruutta vuosina 2010–2013, ja lisäksi hän voitti Saksan cup- ja supercup-mestaruuksia.euroleague.net Vuonna 2011 Fleming valittiin Saksan pääsarjan vuoden valmentajaksihttps://www.easycredit-bbl.de/de/n/newsarchiv/2011/beko-bbl-awards-2011---part-ii-/.

Vuosina 2014–2017 Fleming toimi Saksan miesten maajoukkueen päävalmentajana.https://www.tagesspiegel.de/sport/basketball-nationalmannschaft-ende-der-entfremdung/19475342.html Aikakauteen kuuluivat vuosien 2015 ja 2017 EM-kilpailut, joista jälkimmäisissä Saksa ylsi puolivälieriin.

Vuodesta 2015 lähtien Fleming on toiminut NBA-joukkueissa apuvalmentajana.Basketball-Reference.com Toukokuussa 2019 hän siirtyi Chicago Bullsin johtavaksi apuvalmentajaksi.https://chicago.suntimes.com/bulls/2019/5/10/18619001/bulls-land-highly-respected-assistant-coach-chris-fleming-to-help-push-rebuild

 Lähteet 
 Valmentajaprofiili, NBA Basketball-Reference.com 
 Profiili, Euroliiga & EuroCup euroleague.net 
 Chris Fleming College Stats College Basketball at Basketball-Reference.com 

 Viitteet 

 Aiheesta muualla 

Luokka:Yhdysvaltalaiset koripalloilijat
Luokka:Yhdysvaltalaiset koripallovalmentajat
Luokka:Vuonna 1970 syntyneet
Luokka:Elävät henkilöt